കോട്ടയം കെഎസ്ആര്ടിസി ബസ് സ്റ്റാന്ഡ് നവീകരണം തമ്ബാനൂര് ബസ് സ്റ്റാന്ഡ് മാതൃകയില് ഫണ്ട് 1.8 കോടി രൂപ കോട്ടയം: കോട്ടയം കെഎസ്ആര്ടിസി ബസ് സ്റ്റാന്ഡ് നവീകരണത്തിന്റെ കൂടുതല് വിവരങ്ങള് പുറത്ത്. നവീകരണത്തിന്റെ ഭാഗമായി നിലവിലുള്ള കാത്തിരിപ്പ് കേന്ദ്രം ഉള്പ്പെടുന്ന സ്റ്റാന്ഡിലെ മധ്യഭാഗത്തെ കെട്ടിടം അടുത്തയാഴ്ച പൊളിക്കും. ഇവിടെ പ്രവര്ത്തിക്കുന്ന താത്ക്കാലിക ടീ സ്റ്റാളുകള് ഒഴിയാന് നോട്ടിസ് നല്കിയിട്ടുണ്ട്. സ്റ്റേഷന് മാസ്റ്ററുടെ ഓഫിസ്, സൂപ്പര്വൈസര് ഓഫിസ്, കണ്ട്രോളിങ് ഇന്സ്പെക്ടറുടെയും മറ്റും ഓഫിസ് എന്നിവ താല്ക്കാലികമായി കാന്റീന് പ്രവര്ത്തിക്കുന്ന ഡിപ്പോ കെട്ടിടത്തിലേക്ക് മാറ്റുമെന്ന് അധികൃതര് അറിയിച്ചു. തിരുവനന്തപുരം തമ്ബാനൂര് കെഎസ്ആര്ടിസി ബസ് സ്റ്റാന്ഡ് മാതൃകയിലാണ് കോട്ടയം ബസ് സ്റ്റാന്ഡ് നവീകരണം നടത്തുക. തിരുവഞ്ചൂര് രാധാകൃഷ്ണന് എംഎല്എയുടെ ആസ്തി വികസന ഫണ്ടില് നിന്നുള്ള 1.8 കോടി രൂപ ഉപയോഗിച്ചാണ് നവീകരണ പ്രവര്ത്തനങ്ങള് നടക്കുക. ഒരു വശത്തു കൂടി മാത്രം ബസുകള് കയറിയിറങ്ങുന്നതിനുള്ള സൗകര്യം ഒരുക്കും. നിലവില് ബസുകള് കയറുന്ന ഭാഗത്തു വീതി കൂട്ടി, നടുവില് ഡിവൈഡര് വച്ചാകും ബസുകള് നിയന്ത്രിക്കുകയെന്ന് അധികൃതര് വ്യക്തമാക്കി. നവീകരണ പ്രവര്ത്തനങ്ങളുടെ ഭാഗമായി ചില പണികള് നേരത്തെ തന്നെ ആരംഭിച്ചിരുന്നു. നിലവിലെ ശുചിമുറിക്കു സമീപം തിയറ്റര് റോഡിന്റെ വശത്താണു പണികള് തുടങ്ങിയത്. തിയറ്റര് റോഡിനോടു ചേര്ന്ന് എല് ആകൃതിയിലാണ് കാത്തിരിപ്പു കേന്ദ്രം നിര്മിക്കുക. യാത്രക്കാര്ക്കു സുഗമമായി കയറിയിറങ്ങാനുള്ള സൗകര്യവും ഉറപ്പാക്കും. യാഡ് പൂര്ണമായി തറയോട് വിരിച്ചു മനോഹരമാക്കുകയും ചെയ്യും. അതേസമയം പുതിയ ടെര്മിനലിന്റെ നിര്മാണ പ്രവര്ത്തനങ്ങള് നടക്കുമ്ബോഴും യാത്രക്കാര്ക്കു ബുദ്ധിമുട്ട് ഉണ്ടാകാത്തവിധം ബസുകള് ക്രമീകരിക്കുമെന്നു അധികൃതര് അറിയിച്ചു. സ്റ്റാന്ഡിനു സമീപത്തു നിന്നു തന്നെ യാത്രക്കാര്ക്ക് വിവിധ സ്ഥലങ്ങളിലേക്കുള്ള ബസ് ക്രമീകരിക്കുമെന്നും അധികൃതര് വ്യക്തമാക്കി.